Pablo Texón, poeta y narrador, pertenez a la tercer xeneración del Surdimientu, pero yá ye ún de los grandes nomes de la  lliteratura asturiana. Ganador del Premiu Nené Losada Rico col poemariu Toles siendes, o del Teodoro Cuesta con La culpa y la lluz, agora lautor de Felechosa vuelve a les llibreríes con Singularidá. Esta obra, con un posu críticu y al empar señardosu, recueye dellos testos curtios yá publicaos nInternet y nos que Texón fala de los sos pruyimientos personales.    ¿Qué pue atopar el llector en Singularidá?  Singularidá ye un conxuntu de testos inspiraos por fechos  concretos de lactualidá, de lo inmediato, que consiguieron activar dalgún resorte de los mios recuerdos y emociones y garraron un significáu nuevu pa mi. Quel llector pueda ser espectador y partícipe desa tresformación ye ún de los sos oxetivos.    Estos testos publicáronse va tiempu en LES NOTICIES.COM. ¿Hubo cambios?  Los cambios son mínimos. Estos testos son fíos dun tiempu y nun quixi sancionalos dende otru. Son recientes, pero, en munchos casos, nin malcordaba de la  persona que sescuende nellos. Esa falta dautorreconocimientu, esa otredá dientro de mi mesmu, nun la quixi perder.    El títulu vien dun artículu onde diz que cuando dexemos de ser distintos dexaremos de ser humanos, que la melancolía (la señaldá) ye singularidá. ¿Por que decidió esi títulu pagrupar toos estos testos?  Esi artículu xuega cola etimoloxía de señaldá y de singularidá, que ye la mesma: singularitatem. Parecióme que resumía bien la esencia de les proses  quatropo en llibru. Uno ye la blima y otro lambición, el deséu.    Al lleer el llibru pue vese un ciertu pesimismu. Llega a dicir que «nesti tiempu ensin futuru, nestos díes amnésicos, namás nos queda aprender a inmunizanos contra landanciu de la ignorancia...».  Vitalmente, soi una persona estremadamente optimista y vitalista y eso combínolo con cierta visión tráxica de la existencia. A la hora describir parezme que rescamplen eses dos tendencies. Amás deso, creo que nun  abandoné la idea infantil y un tanto kitsch de quel pesimismu ye estéticu. De toles maneres, cuando voi a comprar el pan, voi xiblando.    A usté encuádrenlu na llamada tercer xeneración del Surdimientu. ¿Quiciabes esi pesimismu del que tamos falando ye una constante desti grupu?  Dientro de los escritores nuevos hai tendencies bien distintes y nun creo quel pesimismu sía un rasgu definitoriu, anque tampoco nun matrevo a opinar sobre un movimientu en construcción. A mi  personalmente préstame pola vida ver cómo ta publicando xente que nació una década más tarde que yo. Polo menos, a mi nun me va tocar ciarrar la puerta.    Fala nel llibru de les palabres como resistencia, dusar la lliteratura como un arma. ¿Esto ye una obligación moral como escritor? ¿Ye la lliteratura la so forma dinfluír nel mundu que-y tocó vivir?  Home, lo del arma aparez nun testu mui irónicu y tampoco nun hai que lo tomar al pie de la lletra. Yo personalmente odio les  armes y, ensin duda, nun uso la lliteratura como tal. Otra manera, si dixera que la lliteratura ye la mio forma dinfluír nel mundu diba ser un pretenciosu o un mentirosu. Evidentemente, non. Nun sé hasta qué puntu la mio existencia inflúi nos átomos del universu, pero ta claro que lo quescribo nun ye motor de nada.    Diz en Singularidá quescribe nuna llingua invisible y nun mundu quaboquia. ¿Escribir nasturianu fai tovía más de la lliteratura una forma de protesta, de resistencia?  Non, ¡menos! Si escribiera ninglés o en castellanu sí que diba poder protestar en condiciones. Lo que ye invisible nin siquiera hai que lo apartar pa que dexe destorbar. Tampoco nun quiero dar una visión apocalíptica. Simplemente quiero dicir que pa protestar hai unes cuantes coses meyores quescribir.    Nos testos pueden vese los sos esmolecimientos personales. ¿Qué ye más difícil, escribir ficción o falar dun mesmu?  Más allá de les modes lliteraries, abúltame  mui malo destremar eso de ficción y ún mesmu. A la hora de facer arte siempre hai una idea que se tresforma nartefactu estéticu al traviés de la esperiencia y la mirada del autor, conque siempre hai ficción nos testos más confesionales y siempre hai confesión nos testos más ficcionales.    Dicíemos enantes questos testos publicáronse nInternet. Amás, usté ye ún de los pocos escritores asturianos que tien una páxina personal: La Casa Vieya. ¿Qué lu llevó a abrir esti espaciu na rede? ¿Ye dalgo poco trabayao polos escritores nasturianu?  Yo parezme que siguíl camín más habitual de los usuarios comunes dInternet nos últimos tiempos: Fotolog-blog, Facebook y Twitter. El ritmu desti procesu ye tan vertixinosu que lo del Fotolog sona a la prehistoria. Lo de La Casa Vieya téngolo bastante abandonao, anque más bien me tien ello abandonáu a mi. El formatu resúltame poco dinámicu y casa poco col tipu de comunicación que busco, que ye más inmediatu y menos ellaboráu. Pa  facer lliteratura quiero más los llibros.    Poeta, narrador, articulista... ¿Qué pue adelantanos del so futuru lliterariu?  Va salir otru llibru nÁmbitu onde atropo una partida de comentarios sobre semeyes diverses y lo que más milusiona agora yel próximu discu dAlfredo González, pal quescribí toles lletres. Foi un procesu impresionante del quaprendí muncho y foi una maraviya ver nacer y crecer el discu. Lo guapo ye quAlfredo tuvo voz y votu nos testos y yo tuvi voz y  votu na música. ¿Qué más pue pidir un músicu frustráu como yo?